Държавен вестник, бр. 71, 2016 г., стр. 17

БРОЙ  71	
Д Ъ Р Ж А В Е Н  В Е С Т Н И К 	
СТР.  17  
от 2015 г. (ДВ, бр. 75 от 2015 г.), в чл. 11, 
ал. 1 думите „от 15 август до 20 септември“ 
се заменят с „от 5 до 30 септември“.
§ 8. Постановлението влиза в сила от 
първо число на месеца, следващ месеца на 
обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
УСТРОЙСТВЕН ПРАВИЛНИК
на Центъра за оценка на риска по хранител­
ната верига
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат функции­
те, структурата, съставът, редът на дейност и 
числеността на Центъра за оценка на риска 
по хранителната верига, наричан по-нататък 
„Центъра“.
Чл. 2. (1) Центърът е юридическо лице 
на бюджетна издръжка – второстепенен 
разпоредител с бюджет към министъра на 
земеделието и храните, със седалище София, 
и осъществява функциите си при условията 
и по реда, определени със Закона за Центъра 
за оценка на риска по хранителната верига 
(ЗЦОРХВ).
(2) Издръжката на Центъра се формира 
съгласно чл. 23, ал. 1 ЗЦОРХВ. 
(3) Центърът е организиран в дирекции, 
които подпомагат директора при осъщест­
вяване на правомощията му, осигуряват 
технически дейността му и извършват дей­
ности по административното обслужване на 
физическите и юридическите лица.
(4) Дейността на Центъра се осъществя­
ва на основата на принципите: законност; 
откритост и достъпност; отговорност и 
отчетност; ефективност; субординация и 
координация; предвидимост; обективност и 
безпристрастност.
(5) Министърът на земеделието и храните 
осъществява контрол върху дейността на 
Центъра.
Чл. 3. Центърът:
1. извършва научна оценка на риска по 
хранителната верига чрез независим, проз-
рачен и безпристрастен анализ на научна 
информация по проблеми, които пряко или 
косвено засягат здравето на животните и 
растенията, растителните и животинските 
продукти, растителния и животинския ре­
продуктивен материал и безопасността на 
храните и фуражите;
2. извършва дейностите по одобряване, 
подновяване и преразглеждане на одобрени­
ето на активни вещества, антидоти и синер­
гисти при условията и по реда на Регламент 
(ЕО) № 1107/2009 на Европейския парламент 
и на Съвета от 21 октомври 2009 г. относно 
пускането на пазара на продукти за растител­
на защита и за отмяна на директиви 79/117/
ЕИО и 91/414/ЕИО на Съвета (OB, L 309 
от 24 ноември 2009 г.), наричан по-нататък 
„Регламент (ЕО) № 1107/2009“;
3. извършва оценка, изготвя доклад за 
оценка на продукти за растителна защита 
при разрешаване, подновяване, изменение и 
отнемане на разрешение за пускане на пазара 
и употреба на продукти за растителна защита 
при условията и по реда на Регламент (ЕО) 
№ 1107/2009;
4. участва в проекти на Европейския ор­
ган по безопасност на храните (ЕОБХ) и в 
проекти на други международни организации.
Чл. 4. Центърът има знак, който се ре­
гистрира като марка, както и печат с наи­
менованието и изображението на знака.
Г л а в а  в т о р а
РЪКОВОДСТВО НА ЦЕНТЪРА ЗА ОЦЕНКА 
НА РИСКА ПО ХРАНИТЕЛНАТА ВЕРИГА
Раздел І
Директор и заместник-директор
Чл. 5. (1) Центърът се ръководи и пред­
ставлява от директор, който се назначава от 
министър-председателя по предложение на 
министъра на земеделието и храните.
(2) За директор на Центъра се назначава 
хабилитирано лице с най-малко 10 години 
професионален опит в областта на безопас­
ността по хранителната верига. 
Чл. 6. (1) Директорът:
1. ръководи, организира и контролира 
дейността на Центъра;
2. представлява Центъра пред всички 
държавни органи, физически и юридически 
лица в страната и в чужбина;
3. съгласува и предлага за приемане от 
управителния съвет годишна програма за 
работата на Центъра и отчета за нейното 
изпълнение;
4. одобрява стратегически план за разви­
тие, програми и приоритети по дейността 
на Центъра;
5. предприема мерки за постигане на це­
лите, заложени в европейските стратегии за 
научни изследвания по хранителната верига;
6. назначава държавните служители в 
Центъра, изменя и прекратява служебните 
правоотношения с тях;
7. контролира дейностите на Центъра по 
международно сътрудничество и европейски 
въпроси;
8. контролира изпълнението на програ­
мата за работа и приетите от управителния 
съвет решения;